ЈКП ПУТЕВИ

ОПШТИНЕ ПЕЋИНЦИ

ПЕЋИНЦИ

Број: 30/2024

Дана: 22.01.2024

Тел: 022/400-735

Слободана Бајића бр. 5

 ПЕЋИНЦИ

На основу члана 86. и 99. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. закон и 9/2020), члана 17. Одлуке о отуђењу и давању у закуп грађевинског земљишта у јавној својини општине Пећинци („Службени лист општина Срема“ број 18/2018) и члана 5. Одлуке о постављању мањих монтажних објеката на површинама јавне намене (Сл. лист општина Срема број 14/2015, 18/2016, 42/2016, 18/2018 и 27/2018), Надзорни одбор Јавног комуналног предузеће ''Путеви општине Пећинци'' Пећинци, расписује:

 **ОГЛАС**

 **за давање у закуп јавне површине на одређено време ради постављања мањих монтажних објеката – киоска у месту Карловчић**

**Предмет огласа**: Давање у закуп дела јавне површине на катастарској парцели бр. 120 к.о. Карловчић, улица Паћановачка бр.2, у Карловчићу.

 Даје се у закуп део јавне површине у улици Паћановачкој, за постављање једног привремено монтажног објекта-киоска, површине 13м2 за обављње трговинске делатности

 Локација за постављање мањег монтажних објеката – киоска се дају у закуп на период од годину дана.

 Почетни месечни износ закупнине је 1.000,00 дин/m2 (почетна цена за јавно надметање).

ЈКП „Путеви општине Пећинци“ нема обавезе према закупцу.

 Право учешћа на јавном огласу имају сва правна лица, предузетници као и физичка лица која:

1. Уплате гарантни износ - депозит од 39.000,00 динара на рачун број: 840-1136804-42, са позивом на број 96-227, по моделу 97, у корист рачуна депозит за лицитацију,

2. Доказ да је подносилац пријаве измирио обавезе по раније закљученом уговору о закупу (важи за досадашње закупце) према општини Пећинци.

3. Прихватају услове из Огласа.

Пријава мора да садржи:

* ЗА ПРАВНА ЛИЦА И ПРЕДУЗЕТНИКЕ: назив и седиште учесника, податке о упису у регистар надлежног органа (број, датум и назив органа), порески индетификациони број (ПИБ), потпис овлашћеног лица и печат, изаву о прихватању услова из огласа;
* ЗА ФИЗИЧКА ЛИЦА: име и презиме, адреса и матични број, изјаву о прихватању услова из огласа;

Уз пријаву учесник је дужан да достави и:

* копија исправе о уплати гаранрног износа - депозита
* овлашћење за заступање (уколико лице које потписује пријаву није законски заступник учесника),
* фотокопија – очитана лична картаза физичка лица,
* фотокопија – очитана лична карта за законског заступника као и за лице које је овлашћено за учешће на јавном надметању,за правна лица,
* решење о упису у Регистар привредних субјеката или други одговарајући регистар,

у коме је наведено да је учесник регистрован за обављање делатности.

Комплетан текст Огласа објавиће се на огласној табли општине Пећинци, на званичној интернет страници општине Пећинци [www.pecinci.org](http://www.pecinci.org) и у информативном часопису М новине.

 Рок за достављање пријава и припадајуће документације је 30 (тридесет дана) од дана јавног објављивања огласа на интернет страници општине Пећинци www.pecinci.оrg, односно до 20.02.2024. године у 8 часова.

 Пријаве за јавно надметање са потребном документацијом се подносе на адресу: ЈКП „Путеви општине Пећинци“, Слободана Бајића бр.5, Пећинци.

Непотпуне и неблаговремене пријаве неће се разматрати.

 По завршеном јавном надметању гарантни износ - депозит се враћа учесницима надметања у року од 8 (осам) дана, осим најповољнијем понуђачу, коме се за висину уплаћеног гарантног износа-депозита умањује износ закупнине. Лице које буде најповољнији понуђач за закуп јавне површине, а у поступку доделе одустане од истог, нема право на повраћај гарантног износа - депозита.

 Јавна површина - локација додељује се у закуп оном лицу које у целости прихвата услове из огласа и на јавном надметању – лицитацији понуди највишу цену.

 Поступак јавног надметања спроводи комисија коју формира Надзорни одбор ЈКП „Путеви општине Пећинци“ Пећинци.

 Лице коме је додељено грађевинско земљиште у закуп дужно јe да у року од 30 дана од дана достављања Решења о додели јавне површине у закуп, закључи Уговор о закупу. Уколико у наведеном року не дође до закључења уговора, сматраће се да грађевинско земљиште није ни додељено.

 Јавно надметање ће бити одржано дана 20.02.2024. године у 11 часова у просторијама ЈКП „Путеви општине Пећинци“ Пећинци, Ул. Слободана Бајића број 5. За додатне информације обратити се на телефон 022/400-735.